Lákavá je ako samotná obec, tak aj nové rodinné domy
Z Křenovíc ste v Brne za cca 25 minút a iba za päť minút dôjdete odtiaľto do Slavkova pri Brne. V obci je všetko, čo človek k životu potrebuje: materská a základná škola, pošta, vlaková a autobusová zastávka, potraviny, obecný úrad, reštaurácia aj športová hala. Darí sa tu aj malému a strednému podnikaniu a remeslám, obec si navyše naďalej udržuje charakter tradičného vidieckeho sídla.
Bohatá je aj ponuka voľnočasových aktivít. Ďalšia občianska vybavenosť je v neďalekých Holubiciach, Slavkove, Rousínove alebo v Brne. Dvojpodlažné domy na pozemkoch od 400 do 500 m2 majú dispozíciu 6 + kk, súčasťou každého z desiatich domov je garáž a terasa. Veľkorysá je úžitková plocha s veľkosťou takmer 170 m2.
Pórobetónové tvárnice Ytong sú zárukou komfortného a zdravého bývania
Prednosti pórobetónových tvárnic Ytong oceňuje aj konateľka spoločnosti myBAU IPS Ing. Lenka Nemcová:
"S tvárnicami Ytong pracujeme už niekoľko rokov a pre projekty nášho typu ho považujeme za ideálny materiál. Obvodové múry z tvárnic Ytong Lambda YQ nemusíme zatepľovať, čo nám pri zachovaní veľmi nízkej energetickej náročnosti domu dovoľuje stavať rýchlejšie a lacnejšie.
Pre investora a stavebníka sú pórobetónové tvárnice Ytong stavebný materiál, ktorý dovoľuje stavať energeticky úsporne, rýchlo, presne, kvalitne a súčasne s minimom odpadu. Jednovrstvové murivo bez dodatočného zateplenia ocenia aj budúci majitelia, pretože chýbajúci dodatočný izolačný materiál nebude časom degradovať a nebudú ho napádať ani škodcovia. Pórobetónové tvárnice Ytong a steny z nich postavené navyše prirodzene dýchajú a vytvárajú príjemné prostredie v zime, lete aj v prechodnom období jari a jesene."
autor: Xella
Aug 9, 2022